b'\n_START_ARTICLE_\nS\xc3\xb6dermalmintori\n_START_PARAGRAPH_\nS\xc3\xb6dermalmintori (ruots. S\xc3\xb6dermalmstorg) on yksi Ruotsin p\xc3\xa4\xc3\xa4kaupungin Tukholman aukioista. Se sijaitsee S\xc3\xb6dermalmin kaupunginosassa Slussenilla. Aukio on Tukholman aukioista vanhin. Nykyisen muotonsa aukio sai 1930-luvulla kun koko Slussenin alue uusittiin. Aukion kohdalla kohtaavat kadut G\xc3\xb6tgatan ja Hornsgatan. Aukiolla on historiaa keskiajalle saakka. Se sai kivetyksen vuosina 1637\xe2\x80\x931639. Aukion laidalla sijaitsee muun muassa Tukholman kaupunginmuseo.'